Garath McCleary

Garath James McCleary (lahir 15 Mei 1987) merupakan seorang pemain bola sepak profesional yang bermain sebagai pemain sayap untuk Reading.

Karier kelab

Awal karier
McCleary dilahirkan di Oxford, Oxfordshire. Dia memulakan karier bola sepaknya di Oxford City dan menghabiskan masa di Oxford United tetapi tidak pernah menandatangani kontrak bersama pasukan itu walaupun berada 3 bulan di sana.

Dia menyertai Slough Town, bermain 24 perlawanan dan menjaringkan enam gol. Dia kemudiannya berpindah ke Bromley pada bulan Januari 2007. Secara keseluruhan, McCleary membuat lebih 40 penampilan untuk Bromley dan menjaringkan 11 gol. Pengurus Nottingham Forest, Colin Calderwood menawarkannya ujian percubaan di City Ground dimana dia berjaya mendapatkan kontrak pada 31 Januari 2008.

Nottingham Forest
McCleary membuat penampilan sulungnya apda minit ke-87 ketika kekalahan 1–0 kepada Carlisle United pada 3 Mac 2008. Dia menjaringkan gol pertamanya untuk kelab itu pada 1 April 2008 dimana mereka menang 2–0 ke atas Carlisle.

Pada musim 2011/12, McCleary menjaringkan sembilan gol selepas kembali daripada kecederaan pada bulan Disember 2011. Dia menjaringkan empat gol ketika menentang Leeds United di Elland Road dimana Forest menang 7–3. McCleary kemudiannya dinamakan sebagai Pemain Bulanan Football League Championship. Dia diundi sebagai Pemain Terbaik Musim Forest oleh penyokong Forest, mengalahkan Joel Lynch dan Chris Gunter.

Reading
Pada 16 Mei 2012, ia telah diumumkan bahawa McCleary telah menolak kontrak baru di Forest dan menandatangani kontrak tiga tahun bersama Reading. Dia menjaringkan gol pertamanya untuk Reading ketika seri 3–3 dengan Fulham. McCleary menandatangani kontrak baru bersama Reading pada 3 Oktober 2014, mengekalkannya di kelab itu sehingga musim panas tahun 2017.

Karier antarabangsa

Pada bulan Oktober 2012, dia telah dikenal pasti oleh Persekutuan Bola Sepak Jamaica untuk mewakili Jamaica dalam kempen kelayakan Piala Dunia FIFA 2014. Dia menerima panggilan pertamanya pada 24 Januari 2013 bersama-sama rakan sepasukan Reading, Jobi McAnuff dan Adrian Mariappa untuk perlawanan kelayakan Piala Dunia menentang Mexico pada 6 Februari.

Statistik karier

Kejayaan
Nottingham Forest
Pemain Terbaik Musim: 2011–12

Rujukan

Pautan luar

Profil Garath McCleary di Reading F.C.
Profil Garath McCleary  di Persekutuan Bola Sepak Jamaica

Kelahiran 1987
Orang hidup
Orang England berketurunan Jamaica
Pemain bola sepak Inggeris
Pemain bola sepak Jamaica
Pemain Oxford City F.C.
Pemain Slough Town F.C.
Pemain Bromley F.C.
Pemain Nottingham Forest F.C.
Pemain Reading F.C.
Pemain Liga Perdana Inggeris
Pemain Liga Bola Sepak Inggeris
Pemain Liga Kebangsaan (bola sepak Inggeris)
Pemain Liga Bola Sepak Selatan
Pemain Liga Isthmian
Pemain Copa América 2015
Pemain Piala Emas CONCACAF 2015